З  А П  И  С  Н  И  К

Од триесет и втората редовна седница на Советот на општина Чешиново-Облешево, одржана на ден 31.01.2024 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Иван Андонов, Стојан Ангелов, Франческо Наков, Орце Митров,  Саше Донев, Славе Донев, Анита Колева,  Боби Ѓоргиев и Сане Стојанов 
Отсутни: Филип Јосев
Присутни и: Градоначалникот на општина Чешиново-Облешево г-н Далибор Ангелов, од одделението за финансии Ана Крстова и Сања Петрова и Јорданчо Костадинов вд директор на ООУ „Климент Охридски“ Облешево, Моника Накова – директот на ЈОУДГ „Ѕвездички“ Чешиново, Игор Јанев – претставник на ЈПКД „Облешево“ и Жарко Спасов – соработник за ЛЕР.
Записникот го води Драгица Горгиевска – Раководител на одделение за нормативно - правни работи

	Се стави на разгледување Записникот од триесет и првата редовна седница.
	Без забелешки од присутни 10 членови на Советот во просторијата за време на гласањето Едногласно се усвои Записникот од триесет и првата редовна седница
	
	За триесетат и втората редовна седница Претседателот го предложи следниот:


Дневен ред,
1. Одлука за давање на Согласност за утврдување на максималниот износ на вредноста на бодот за пресметување на платите на давателите на јавни установи и на директорите на јавните установи за деца за 2024 година
2. Одлука за давање на согласност за утврдување на вредноста на бодот за пресметување на плата во ЈПКД „Облешево“ за 2024 година
3. Годишен Извештај за работа на ЈПКД „Облешево“
4. Програма за работа на ЈПКД „Облешево“ за 2024 година
5. Информација за состојбата со уличното осветлување на територија на општина Чешиново-Облешево за период од месец август до месец декември 2023 година
6. Извештај за материјално-финансиско работење на ЈПКД „Облешево“ за период 01.10-31.12.2023 година
7. Одлука за  давање на Согласност за утврдување на тарифа за снабдување со вода за пиење за 2024 година
8. Одлука за   давање на Согласност за утврдување на тарифа за собирање и одведување на урбани отпадни води  за 2024 година
9. Одлуката за  давање на Согласност за утврдување на тарифа за пречистување на отпадни води  за 2024 година
10. Одлука за  одобрување на финансиски и материјални средства како помош за организација на празникот Св.Трифун во с.Кучичино, 2024 година
11. Извештај за извршување на Буџетот на општина Чешиново-Облешево за 2023 година, за период 01.01.-31.12.2023 година
12. Извештај за реализација на Одлуки донесени од Совет на општина Чешиново-Облешево за период 01.10.-31.12.2023 година
13. Извештајот од извршениот попис на основните средства и ситен инвентар сопственост на општина Чешиново-Облешево за 2023 година, состојба на ден 31.12.2023 година
14. Предлози, прашања и барања
                                         
             Дополнување на Дневниот ред:
	
-Драгица Горгиевска
Како дополнување на Дневниот ред, она за што се доставени барања со материјали до Советот на општината се:
Од страна на двете основни училишта се доставени Полугодишни извештаи за  работа на училиштата за учебната 2023/2024 година.
Од страна на Градоначалникот е побарано да се донесе Одлука за избор на приоритетен проект по пивикот на Министерството за локална самоуправа за повикот за диспаритети и
Од страна на одделението за финансии а по укажување на Министерството за финансии предложени се две точки и тоа:
Одлука за усвојување на корекциите на Буџетот на општина Чешиново-Облешево
 за 2024 година и
	Одлука за  измена и дополнување на Одлуката за извршување на Буџетот на општина Чешиново-Облешево за 2024 година.

	Се премина на усвојување на Дневниот ред со дополнителните измени.
Истиот се усвои со 10 гласа ЗА.

Полугодишниот Извештај за работа на ООУ „Климент Охридски“ Облешево за учебната 2023/2024 година ќе се разгледа како Точка 14
Полугодишниот Извештај за работа на ООУ „Страшо Пинџур“ Соколарци за учебната 2023/2024 година ќе се разгледа како Точка 15
Одлуката за избор на приоритетен проект и сопствено учество во реализација на проект ќе се разгледа како Точка 16
Одлука за усвојување на корекциите на Буџетот на општина Чешиново-Облешево  за 2024 година  ќе се разгледа како Точка 17 
	Одлука за  измена и дополнување на Одлуката за извршување на Буџетот на општина Чешиново-Облешево за 2024 година ќе се разгледа како Точка 18.
Точка 14 преминува во Точка 19.

1 Точка (Одлука за давање на Согласност за утврдување на максималниот износ на вредноста на бодот за пресметување на платите на давателите на јавни установи и на директорите на јавните установи за деца за 2024 година)

-Моника Накова
Даде Објаснување за Предлог-Одлуката.
Законска обврска е секоја календарска година Советот на општината да даде Согласност на Максималниот изнопс на вредноста на бодот за пресметување на плати, кој претходно со Одлука го има утврдено Владата. бодот останува ист како и во минатата календарска година 81,6.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлуката за давање на Согласност за утврдување на максималниот износ на вредноста на бодот за пресметување на платите на давателите на јавни установи и на директорите на јавните установи за деца за 2024 година.

2 Точка (Одлука за давање на Согласност за утврдување на вредноста на бодот за пресметување на плата во ЈПКД „Облешево“ за 2024 година)

-Игор Јанев
Даде објаснување на Предлог – Одлуката.
Вредноста на бодот останува иста како и во минатата календарска година 36 денари.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлуката за давање на Согласност за утврдување на вредноста на бодот за пресметување на плата во ЈПКД „Облешево“ за 2024 година.


3 Точка (Годишен Извештај за работа на ЈПКД „Облешево“)

-Игор Јанев
Даде објаснување на Годишниот извештај на Јавното Претпријатие за 2023 година.
Активностите се во рамки на редовното извршување на работите од надлежност на претпријатието, со две промени. Имавме нова буѓотина за водоводот во Спанчево бидејки високите зони немаа вода во текот на летниот период. Тој проблем се реши. Другото се однесува околу собирање и транспорт на сметот. Знаете дека Септември-Откомври се затвори депонијата Буќески дол и сметот се транспортира во Депонија во Кочани. Со ова се јави неопходност за дополнителна механизација. Имаме и недостаток на луќе а зголемени трошоци. Цената на услугата стана уште понерентабилна. За возило постојат можности преку Источен Плански Регион да добиеме. На Форум во Заедницата се изгласа предлогот и останува да чекаме што понатаму.
-Орце Митров
Има реакција од гражаните, најверојатно и кај Вас ќе се пожалат а се однесува за следното, кога камиончето ќе замине за Кочани, тие седат на сред село. Нели може во меѓувреме да вршат друга работа за да не седат така. Тоа е многу време за да седат без работа.
-Игор Јанев
Не би се сложил со Вас. Тие тој ден имаат работен ангажман да го собираат сметот. За да им се дава дополнителна работа тоа изискува и други работи.
-Орце Митров
Со таквото темпо на работа, тие немаат осум часа активна работа. Така седат а земаат плата.
-Игор Јанев
Капацитетот на возилото е исполнет и баш заради тоа неопхопдно ни е уште едно возило. Со ова со што располагаме, не е доволно за да ја вршиме услугата. Како штопкажав неопходни ни се две возила за да може да ја вршиме услугата.
-Сане Стојанов
Во извештајот, на страна 4 Кучичино два пати е ставено. Дали се работи за техничка грешка бидејки не е така како што пишува?
-Игор Јанев
По распоред Кучичино е во среда. Петокот е грешка напишано. Во петок се селата Бања и Чифлик, а по ново ќе бидат Кучичино и Бурилчево.



-Сане Стојанов
Страна 7, „се вршени активности на Пречистителната станица“... Таму нема воопшто ништо вршено и пречистителната станица не функционира. Една цевка е скрешена, пишува дека е санирана, а не е. Водата непречистена оди директно во реката.
-Игор Јанев
Реално знаеме дека имаше хаварија на пречистителната станица, имаше пожар. За жал сторителот сеуште не е најден. Од сета таа ситуација електрониката остана зачувана, а додека изгорени се гумените подлоги. Лично не можам да кажам како сега функционира пречистувањето. Пречките во каблите ги саниравме.
-Сане Стојанов
Кои се плановите за во иднина во врска со санација на пречистителната станица?
-Игор Јанев
Тоа не би знаел да Ви кажам.
-Сане Стојанов
На претходен совет кажав дека една цевка е скрешена од страна на Водната Заедница. Тоа не е голема инвестиција за да не може да се санира. Кога е работеше на каналот тоа е направено и водата оде во јазот а не во реката.

По дискусијата се премина на гласање.
Од присутни 9 члена на Советот во просторијата за време на гласањето Едногласно се донесе Одлука за усвојување на Годишниот Извештај за работа на ЈПКД „Облешево“.

4 Точка (Точка Програма за работа на ЈПКД „Облешево“ за 2024 година)

-Игор Јанев
  	Даде објаснување на писмената Годишна Програма.
	-Сане Стојанов
Ја разгледав Програмата. Ќе се задржам на страна 2, преземање на водоводите. Останува исто. Дали нешто ќе се превземе во врска со ова прашање?
-Игор Јанев
Постапката околу превземање на локалните водоводи е на локалната самоуправа а не на Јавното Претпријатие. Откако ќе бидат превземени Вие со Одлука на Совет ни ги отстапување на стопанисување и управување. А во врска со двата водоводи со кои стопанисува Јавното Претпријатие ќе кажам дека имаме огромни трошоци околу нивното оддржување. Целата таа документација која ја спремаме и доставуваме до Регулаторна Комисија изискува многу средства. Локалните водоводи тоа го немаат. Тие наплаќаат средства од граѓаните паушално, а трошоци околу водоводите освен за струја, немаат. Кај нас како што кажав е сосема друга ситуацијата.
	-Сане Стојанов
	Личните интереси за некој да собира приход од водоводите треба да ги ставиме настрана. Сигурно имаат финансиски бенефит и затоа не сакаат да ги дадат водоводите на управување на Јавното Претпријатие.
	-Игор Јанев
	Уште еднаш ќе повторам, освен за анализа на водата што се спроведува преку Центар за јавно здравје Кочани, и за струја тие немаат други трошоци. 
-Сане Стојанов
Пред селото од десна страна има еден испуст, кој треба да се исчисти бидејки ако надојде некоја поголема вода може да дојде до поплава.
Вентилот во ресторанот го сменивме и повторно пукна. Го користиме кога треба за црквата. Сега ќе ни треба и за св.Трифун, па доколку можете да се интервенира таму.


По дискусијата се премина на гласање.
Од присутни 9 члена на Советот во просторијата за време на гласањето Едногласно се донесе Одлуката за усвојување на Програма за работа на ЈПКД „Облешево“ за 2024 година.


5 Точка  (Информација за состојбата со уличното осветлување на територија на општина Чешиново-Облешево за период од месец август до месец декември 2023 година)
-Игор Јанев
Бидејки подолг период немавме изготвувано Информации за уличното осветлување, во писмената Информација Ви даваме податоци за повеќе месеци.
-Саше Донев
Имам пријавувано и претходно, но бидејки не е интервенирано да потсетам за бандерата во уларци, сеуште се држи за жиците, наклонета, да се интервенира дур нема направено некоја поголема штета. Не знам дали е во Ваша надлежност, но потребно е да се интервенира. Веќе 2 години е во таква положба. Исто за Уларци, има прегорени сијалици и треба да се сменат
-Сане Стојанов
Од Информацијата која ни ја доставивме гледам дека има извршено некои работи. Поправка на дефекти, каде е интервенирано?
-Игор Јанев
Знаете дека Јавното Претпријатие нема вработено електричар. Имаме ангажирано лице со Договор за дело. Делот кој претпријатието треба да го оддржува јавното осветлување е помал од останатиот дел и финансиски не е исплатливо да се вработи таков профил на лице. Дефекти има разно-разни, највеќе уплетени жици од ветер. За промена на сијалици чекаме да се соберат повеќе да го повикаме лицето. Она што е пријавено, гледаме да се замени.
-Сане Стојанов
Рефлектори во Чешиново?
-Игор Јанев
Имаше Барање од група граѓани, мислам дека локацијата е некаде во близина на гробиштата.

По дискусијата се премина на гласање.
Од присутни 9 члена на Советот во просторијата за време на гласањето Едногласно се донесе Заклучок за усвојување на Информацијата за состојбата со уличното осветлување на територија на општина Чешиново-Облешево за период од месец август до месец декември 2023 година.

6 Точка (Извештај за материјално-финансиско работење на ЈПКД „Облешево“ за период 01.10-31.12.2023 година)

-Игор Јанев
Извештајот го имате добиено писмено. Се работи за последниот квартал од 2023 година. Книговодсвено ситуацијата е таа што е наведена во Извештајот. Поминато е и на Управен и на Надзорен одбор и усвоен е од нивна страна. Имаме загуба од 430.000,00 денари но мислам дека тоа нема да се одрази на Завршната сметка. Имаше вонредни работи како набавка на водомери, канти за отпадоци, исплата на регрес за годишен одмор околу 125.000,00 денари кое мораше законски да биде исплатено. Имаме зголемени трошоци за гориво. Знаете дека новина е носењето на сметот во депонијата во Кочани, тоа се плус издатоци за гориво. Покачување на платите во согласност со пресметката а минимална плата.
-Сане Стојанов
Расходи 2 страна, основни материјали.
-Игор Јанев
Книговодствено не би знаел сега да кажам што точно е книжено овде.
-Сане Стојанов
Реклама во јавни гласила.
-Игор Јанев
Не се работи за реклама, туку за објавите за јавни набавки во Службен весник. за електрична енергија јавната набавка.
-Сане Стојанов
Останати расходи, репрезентација не би сакал да го коментирам ова.
-Славе Донев
Приходи од вода, смет. Дали ова се е наплатено?
-Игор Јанев
Овде е даден податок колку фактурираме а не колку е наплатено.
-Славе Донев
дали се касни со наплатата?
-Игор Јанев
Разликата помеѓу фактурираното и наплатеното може да биде драстично голема.

Се премина на гласање.
Од присутни 9 члена на Советот во просторијата за време на гласањето Едногласно се донесе Одлука за усвојување на Извештајот за материјално-финансиско работење на ЈПКД „Облешево“ за период 01.10-31.12.2023 година

7 Точка (Одлука за  давање на Согласност за утврдување на тарифа за снабдување со вода за пиење за 2024 година)
8 Точка (Одлука за   давање на Согласност за утврдување на тарифа за собирање и одведување на урбани отпадни води  за 2024 година)
9 Точка (Одлука за  давање на Согласност за утврдување на тарифа за пречистување на отпадни води  за 2024 година)

-Игор Јанев
Овие три точки што се на Дневен ред, односно Одлуките се донесуваат секоја година. За разлика од минатата година околу тарифите само кај тарифата за снабдување со вода за пиење има некоја мала корекција која нема да се одрази на сметката за вода бидејки истата е усогласување. Па така овде од 30,7 сега тарифата е 31,4. Во Решението од Регулаторна Комисија има размак во кој може да се движиме околу тарифите. Останатите тарифи остануваат исти како и минатата година

Се премина на гласање.
Од присутни 9 члена на Советот во просторијата за време на гласањето Едногласно се донесе:
Одлука за  давање на Согласност за утврдување на тарифа за снабдување со вода за пиење за 2024 година;
Одлука за   давање на Согласност за утврдување на тарифа за собирање и одведување на урбани отпадни води  за 2024 година и
Одлука за  давање на Согласност за утврдување на тарифа за пречистување на отпадни води  за 2024 година.


10 Точка (Одлука за  одобрување на финансиски и материјални средства како помош за организација на празникот Св.Трифун во с.Кучичино, 2024 година)

-Сане Стојанов
Кога се донесуваше Програмата за културни манифестации побарав да се зголеми финансиското учество на општината во организација на оваа манифестација. Мој предлог а кој се усвои од страна на членовите на Советот беше да се одобрат 20.000,00 денари за атлетска трка. Овде ќе се обидеме да ги мотивираме и децата преку училиштата да земат активно учество во истата.
Планирано е трка за деца до 5то одделение, трка на 1000 метри за жени и трка од 3км за мажи. 
Од овие средства 5.000,00 денари ќе ги употребиме за маици за натпреварувачите. Наградите ќе бидат по 3.000,00 денари за прво место. Тоа се симболични награди.
Сакаме манифестацијата да добие на масовност.
Да замолам и да се вклучи струјата, бидејки ке ни треба за вечерта.
-Градоначалникот
Да се виде со ЕВН по кој основ е исклучена страујата. Кога ќе добијам информација ќе Ве известам.
-Сане Стојанов
Дали до 13ти тоа ќе се заврши?
-Градоначалникот
Ние ќе се обидеме да се заврши.
-Сане Стојанов
Кога се прават договорите за закуп се прави и поголема штета за општината. Не ја плаќаат струјата и после долгот е на општината. 
За оваа година естраден уметник е повикана Благица Павловска.
-Орце Митров
Ако не може ЕВН да ја заврши работата, некој локален електричар нека ги поврзе жиците. Ние во Теранци на таков начин се организираме.
-Градоначалникот
Средствата ќе бидат префрлени на твое име, а потоа ќе треба да доставиш Извештај за наменски потрошени средства.
-Сане Стојанов
Ќе доставам.

Се премина на гласање.
Од присутни 8 члена од Советот во просторијата за време на гласањето Едногласно се донесе Одлуката одобрување на финансиски средства од 20.000,00 денари и  материјални средства (набавка на телевизор) како помош за организација на празникот Св.Трифун во с.Кучичино, 2024 година.



11 Точка (Извештај за извршување на Буџетот на општина Чешиново-Облешево за 2023 година, за период 01.01.-31.12.2023 година)

-Сања Петрова
Даде објаснување на писмениот Извештај.
Приходите се остварени 91% или во цифри 108.909,773 денари, а расходите 90% или 107.608.162 денари. Споредбено со 2022 година приходите биле остварениб 89,51% .
Кај образецот К1 доспеани а ненамирени обврски имаме 16.650.853,00 денари.
Образецот К3 е кредитот. Оваа година ќе отпочне со плаќање на рата и за вториот кредит.
-Сане тојанов
Како што можам да забележам компаративно со минатата календарска година има некоја незначителна разлика.

Се премина на гласање.
Од приситни 9 члена од Советот во просторијата за време на гласањето Едногласно се донесе Одлуката за усвојување на Извештајот за извршување на Буџетот на општина Чешиново-Облешево за 2023 година, за период 01.01.-31.12.2023 година.


12 Точка (Извештај за реализација на Одлуки донесени од Совет на општина Чешиново-Облешево за период 01.10.-31.12.2023 година)

Без дискусија од присутни 9 членови на Советот во просторијата за време на гласањето Едногласно се донесе Одлука за усвојување на Извештајот за реализација на Одлуки донесени од Совет на општина Чешиново-Облешево за период 01.10.-31.12.2023 година.


13 Точка (Извештај од извршениот попис на основните средства и ситен инвентар сопственост на општина Чешиново-Облешево за 2023 година, состојба на ден 31.12.2023 година)

Без дискусија од присутни 9 членови на Советот во просторијата за време на гласањето Едногласно се донесе Одлука за усвојување на Извештајот од извршениот попис на основните средства и ситен инвентар сопственост на општина Чешиново-Облешево за 2023 година, состојба на ден 31.12.2023 година

14 Точка (Полугодишен Извештај за работа на ООУ „Климент Охридски“ Облешево за учебната 2023/2024 година)

-Јорданчо Костадинов
Законска обврска е да доставуваме Полугодишен Извештај за работа на ООУ „Климент Охридски“ Облешево за учебната 2023/2024 година до Советот на општината.
Во Извештајот е наведена организацијата на воспитно образовната работа во училиштето. Што се однесува до успехот на учениците во првото полугодие, споредбено со минатата учебна година, истиот е намален за 0,7%. Оправданите изостаноци се зголемени за 54 од минатата учебна година, зборувам за првото полугодие. Ова се некои статистики.
-Славе Донев
А бројот на ученици?
-Јорданчо Костадинов
Нема значителни отстапки.
-Сане Стојанов
Минатата седница донесовме Одлука за интонирање на химната. Како се одвива оваа работа?
Околу полугодишниот извештај ќе бидам воздржан бидејки го немам птрочитано од причина што сега ми е даден.
-Јорданчо Костадинов
Интонирањето на химната се одвива без проблеми.

Се премина на гласање.
Од присутни 9 членови на Советот во просторијата за време на гласањето со 8 гласа ЗА и 1 глас Воздржан се донесе Одлука за усвојување на Полугодишниот Извештај за работа на ООУ „Климент Охридски“ Облешево за учебната 2023/2024 година.

15 Точка (Полугодишен Извештај за работа на ООУ „Страшо Пинџур“ Соколарци за учебната 2023/2024 година)

Без дискусија од присутни 9 членови на Советот во просторијата за време на гласањето со 8 гласа ЗА и 1 глас Воздржан се донесе Одлука за усвојување на Полугодишниот Извештај за работа на ООУ „Страшо Пинџур“ Соколарци за учебната 2023/2024 година.


16 Точка (Одлуката за избор на приоритетен проект и сопствено учество во реализација на проект)

-Жарко Спасов
Се работи за повик преку Министерството за локална самоуправа, повикот е за намалување на диспаритети во плнските региони. Предлог е да се аплицира со реконструкција на улица Сремска во село Облешево. Ова е една од главните улици во селото а е во многу лоша состојба. Имаме и техничка документација за истата.
-Орце Митров
Јас контактирав со лоца од Министерството и потешко е да се добијат средства бидејки оваа улица е со поголема вредност. Мој предлог е да се поднесе и втора апликација за некоја помала улица во с.Теранци.
-Жарко Спасов
Имаме проект за крак на улица Богатин Вучков во с.Теранци
Таму само треба да се направи корекција на техничката документација бидејки катастраската парцела на улицата е згрешена.
-Орце Митров
Корегирајте го тоа и да се аплицира и за двете улици.
-Сане Стојанов
Има потреба за реконструкција и на улицата кај школото во село Чифлик. Таму е потребно да се инртервенира за 200-300 метри. Улицата е во многу лоша состојба. Во секое село има по некоја таква улица.
Ќе бидам ЗА овој предлог.
-Градоначалникот
Се согласувам дека е потребно интервенција и во село Чифлик. Засега немаме техничка документација за реконструкција на таа улица. Како што кажа и претседателот на Советот тешко е да се добијат средства, но ние што е до нас да поднесеме барање.

Се премина на гласање.
Од присутни 9 члена на Советот во просторијата за време на гласањето Едногласно се донесе Одлука за  избор на приоритетен проект и сопствено учество во реализација на проект „Реконструкција на улица „Сремска“ и дел од  улица „6“ во с.Облешево“. и сопствено учество во висина од 10% од вкупната вредност на проектот и Одлука за  избор на приоритетен проект и сопствено учество од 10% во реализација на проект „Изградба на крак на улица Богатин Вучков во с.Теранци (КП бр.3509 и КП бр.3635/1)“.
17 Точка (Одлука за  усвојување на корекциите на Буџетот на општина Чешиново-Облешево за 2024 година)

-Сања Петрова
Даде објаснување каде треба да се направат корекциите на Буџетот.
Во преамбулата на фискалната табела член 29 да се замени со член 28 и во член 1 од фискалната табела во општиот дел дефицит/суфицит да се избрише зборот дефицит.

Без дискусија од присутни 9 члена на Советот во просторијата за време на гласањето Едногласно се донесе Одлуката за усвојување на корекциите на Буџетот на општина Чешиново-Облешево за 2024 година

18 Точка (Одлука за измена и дополнување на Одлуката за извршување на Буџетот на општина Чешиново-Облешево за 2024 година)
-Сања Петрова
Даде објаснување каде треба да се направат измените на Одлуката и тоа во Преамбулата на Одлуката да се додаде Службен весник на Република Северна Македонија, во член 9 од Одлуката да се избриште текстот 47.637,00 денари. Во член 12 став 1 алинеа 1 по зборот „месечна“ да се додаде зборот „нето“
Без дискусија од присутни 9 члена на Советот во просторијата за време на гласањето Едногласно се донесе Одлуката за  измена и дополнување на Одлуката за извршување на Буџетот на општина Чешиново-Облешево за 2024 година.
19 Точка (Предлози, прашања и барања)

Се прочита Барањето за материјална помош од Црковен одбор од с.Уларци кои бараат 250 вреќи цемент за потребите за изградба на Црковен храм во с.Уларци.

Без дискусија од присутни 9 членови на Советот во просторијата за време на гласањето Едногласно се донесе Одлука за материјална помош на Црковен одбор од с.Уларци во набавка на 250 вреќи цемент.

Се прочита Барањето за материјална помош на Црковен одбор на Црковна управа Облешево („црква св.Јован Крстител“) во набавка на 200 литри нафта како помош за работа со градежна машина – багер за расчистување на дворот околу црквата.

Без дискусија од присутни 9 членови на Советот во просторијата за време на гласањето Едногласно се донесе Одлука за материјална помош на Црковен одбор на Црковна управа Облешево („црква св.Јован Крстител“).

-Франческо Наков
На минатата седница дискутиравме за проблемот со пристапната улица за кај Бранко инвалидно лице од село Спанчево. Со Славе бевме таму и навистина ситуацијата е катастрофа. Мора под итно да преземеме нешто. Фекалииите се слеваат пред неговата куќа. Тоа не е хумано.
Ако сакат да чуват стока, нека си направат вада, а не тоа да се разлева баш пред куќата. Нека излезе инспекторот од општината и нека интервенира.
Бранко му има звонето и на Ико, ама овој не му одговара на телефон.
-Орце Митров
Нека имтервенира инспекторот штом е таква ситуацијата.
-Франческо Наков
Со неколку приколици тампон ќе се реше проблемот.
-Градоначалникот
Не може на тој начин да се реше. Тоа е решение само за една сезона. При дожд тампонот го носе. Не е изводливо финансиски.
Иван е на боледување. Кога ќе се врате на работа ќе го пратам на терен. Тој веќе еденаш има излезено и го има предупредено лицето кое чува стока во врска со фекалиите.
-Франческо Наков
Да се набави тампон од Видовиште.Само на критичните места нека се посипе.
-Орце Митров
Од Теранци преку Кици е поефтина варијанта.
-Градоначалникот
Да Ве замолам да не ветувате ништо. Мора да се пристапи сериозно на овој проблем за да се изнајде соодветно решение.


	Со исцрпување на Дневниот ред заврши триесет и втората редовна седница.
	Седницата заврши во 11.00 часот.

